CELEX: 32018R0939
Language: bg
Date: 2018-06-26 00:00:00
Title: Регламент за изпълнение (ЕС) 2018/939 на Комисията от 26 юни 2018 година за вписване на название в регистъра на защитените наименования за произход и защитените географски указания [„Cidre Cotentin“/„Cotentin“ (ЗНП)]

3.7.2018   
            
            
               BG
            
            
               Официален вестник на Европейския съюз
            
            
               L 166/3
            
         РЕГЛАМЕНТ ЗА ИЗПЪЛНЕНИЕ (ЕС) 2018/939 НА КОМИСИЯТА
   от 26 юни 2018 година
   за вписване на название в регистъра на защитените наименования за произход и защитените географски указания [„Cidre Cotentin“/„Cotentin“ (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:
   
               (1)
            
            
               По силата на член 50, параграф 2, буква а) от Регламент (ЕС) № 1151/2012 в Официален вестник на Европейския съюз (2) бе публикувано подаденото от Франция заявление за регистриране на названието „Cidre Cotentin“/„Cotentin“.
            
         
               (2)
            
            
               С писмо от 16 ноември 2016 г. френските власти уведомиха Комисията, че на основание постановление относно защитеното географско указание „Cidre Cotentin“/„Cotentin“ от 14 октомври 2016 г., публикувано на 22 октомври 2016 г. в Официалния вестник на Френската република, са предоставили по силата на член 15, параграф 4 от Регламент (ЕС) № 1151/2012 преходен период до 15 ноември 2026 г. включително на установените на тяхна територия и отговарящи на условията в посочения член земеделско стопанство с ограничена отговорност „La Vallée des Pommiers“ и дружество с ограничена отговорност „Cidrerie Le père Mahieu“ – и двете с адрес 17 bis, hameau Les Mesles, 50340 Bricquebosq. При националната процедура за предявяване на възражения тези субекти, които законно са предлагали на пазара „Cidre Cotentin“/„Cotentin“ непрекъснато най-малко през последните пет години преди подаването на заявлението, са подали възражение.
            
         
               (3)
            
            
               В Комисията не постъпиха уведомления за възражения по член 51 от Регламент (ЕС) № 1151/2012, поради което названието „Cidre Cotentin“/„Cotentin“ следва да се регистрира,
            
         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието „Cidre Cotentin“/„Cotentin“ (ЗНП).
   Названието по първа алинея се използва за идентифициране на продукт от клас 1.8 от приложение XI към Регламент за изпълнение (ЕС) № 668/2014 на Комисията (3).
   Член 2
   Защитата, предоставена по силата на член 1, е обвързана с преходния период, който на основание постановление относно защитеното географско указание „Cidre Cotentin“/„Cotentin“ от 14 октомври 2016г., публикувано на 22 октомври 2016 г. в Официалния вестник на Френската република, Франция е предоставила по силата на член 15, параграф 4 от Регламент (ЕС) № 1151/2012 на отговарящите на условията в посочения член субекти.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 юни 2018 година.
      
         
            За Комисията,
         
         
            от името на председателя,
         
         Phil HOGAN
         
            Член на Комисията
         
      
   
   
      (1)  ОВ L 343, 14.12.2012 г., стр. 1.
   
      (2)  ОВ C 39, 2.2.2018 г., стр. 33.
   
      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).